**ԱՄՓՈՓԱԹԵՐԹ**

**«ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ԵՎ ՆՐԱ ԱՆԴԱՄ ՊԵՏՈՒԹՅՈՒՆՆԵՐԻ, ՄԻ ԿՈՂՄԻՑ, ԵՎ ՍԻՆԳԱՊՈՒՐԻ ՀԱՆՐԱՊԵՏՈՒԹՅԱՆ, ՄՅՈՒՍ ԿՈՂՄԻՑ, ՄԻՋԵՎ ԱԶԱՏ ԱՌԵՎՏՐԻ ՄԱՍԻՆ»** **ՀԱՄԱՁԱՅՆԱԳՐԻ ՎԱՎԵՐԱՑՄԱՆ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԵԶՐԱԿԱՑՈՒԹՅՈՒՆՆԵՐԻ**

|  |  |  |
| --- | --- | --- |
| 1. ՀՀ արտաքին գործերի նախարարություն | | 01․10.2021թ. |
| N 1111/40676-21 |
| Ղեկավարվելով «Միջազգային պայմանագրերի մասին» ՀՀ օրենքի 11-րդ հոդվածի դրույթներով՝ կից ներկայացնում ենք 2019 թվականի հոկտեմբերի 1-ին ստորագրված «Եվրասիական տնտեսական միության և նրա անդամ պետությունների, մի կողմից, և Սինգապուրի Հանրապետության, մյուս կողմից, միջև ազատ առևտրի մասին» համաձայնագրի (այսուհետ՝ Համաձայնագիր) բնօրինակի հաստատված պատճենը, պաշտոնապես հաստատված հայերեն թարգմանությունը, Համաձայնագրի վավերացման կամ հաստատման արտաքին քաղաքական նպատակահարմարության մասին ՀՀ ԱԳ նախարարության եզրակացությունը և Համաձայնագիրը ստորագրած կողմերի՝ Համաձայնագրի ուժի մեջ մտնելու համար անհրաժեշտ ներպետական ընթացակարգերը կատարելու մասին տեղեկատվությունը:  Կից ներկայացնում ենք նաև «Համաձայնագիրը վավերացնելու մասին» ՀՀ օրենքի, «Համաձայնագիրը հաստատելու մասին» Հանրապետության նախագահի հրամանագրի, «Համաձայնագիրը վավերացնելու մասին» ՀՀ օրենքի նախագծի մասին» ՀՀ կառավարության որոշման, «Համաձայնագիրը հաստատելու մասին Հանրապետության նախագահի հրամանագրի նախագծի մասին» ՀՀ կառավարության որոշման և «Հայաստանի Հանրապետության կառավարության ներկայացուցիչ նշանակելու մասին» Հայաստանի Հանրապետության վարչապետի որոշման նախագծերի ձևանմուշները՝ ըստ կիրառելիության օգտագործելու նպատակով:  **ԵԶՐԱԿԱՑՈՒԹՅՈՒՆ**  **«ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ԵՎ ՆՐԱ ԱՆԴԱՄ ՊԵՏՈՒԹՅՈՒՆՆԵՐԻ, ՄԻ ԿՈՂՄԻՑ, ԵՎ ՍԻՆԳԱՊՈՒՐԻ ՀԱՆՐԱՊԵՏՈՒԹՅԱՆ, ՄՅՈՒՍ ԿՈՂՄԻՑ, ՄԻՋԵՎ ԱԶԱՏ ԱՌԵՎՏՐԻ ՄԱՍԻՆ» ՀԱՄԱՁԱՅՆԱԳՐԻ ՎԱՎԵՐԱՑՄԱՆ ԿԱՄ ՀԱՍՏԱՏՄԱՆ ԱՐՏԱՔԻՆ ՔԱՂԱՔԱԿԱՆ ՆՊԱՏԱԿԱՀԱՐՄԱՐՈՒԹՅԱՆ ՄԱՍԻՆ ԵՎ**  **ՏԵՂԵԿԱՏՎՈՒԹՅՈՒՆ ՀԱՄԱՁԱՅՆԱԳԻՐԸ ՍՏՈՐԱԳՐԱԾ ԿՈՂՄԵՐԻ՝ ՀԱՄԱՁԱՅՆԱԳՐԻ ՈՒԺԻ ՄԵՋ ՄՏՆԵԼՈՒ ՀԱՄԱՐ ԱՆՀՐԱԺԵՇՏ ՆԵՐՊԵՏԱԿԱՆ ԸՆԹԱՑԱԿԱՐԳԵՐԸ ԿԱՏԱՐԵԼՈՒ ՎԵՐԱԲԵՐՅԱԼ**  «Եվրասիական տնտեսական միության և նրա անդամ պետությունների, մի կողմից, և Սինգապուրի Հանրապետության, մյուս կողմից, միջև ազատ առևտրի մասին» համաձայնագիրը (այսուհետ՝ Համաձայնագիր) ստորագրվել է 2019 թվականի հոկտեմբերի 1-ին, Հայաստանի Հանրապետության փոխվարչապետ Մհեր Գրիգորյանի կողմից:  Համաձայնագրի նպատակն է ստեղծել բարենպաստ միջավայր և պայմաններ Կողմերի միջև փոխշահավետ առևտրային հարաբերությունների զարգացման և փոխադարձ հետաքրքրություն ներկայացնող բնագավառներում տնտեսական համագործակցության զարգացման համար, ինչպես նաև վերացնել կամ նվազեցնել Կողմերի միջև առևտրային արգելքները, որպեսզի ապահովվի բիզնեսի ծախսերի նվազեցումն ու տնտեսական արդյունավետության բարձրացումը:  Համաձայնագիրը ստորագրվել է Հայաստանի Հանրապետության, Բելառուսի Հանրապետության, Ղազախստանի Հանրապետության, Ղրղզստանի Հանրապետության, Ռուսաստանի Դաշնության, Եվրասիական տնտեսական միության, Սինգապուրի Հանրապետության միջև:  Համաձայնագիրն ուժի մեջ է մտնում վերջինիս ուժի մեջ մտնելու համար Կողմերի համապատասխան ներքին բոլոր իրավական ընթացակարգերի կատարման մասին գրավոր ծանուցումների փոխանակման օրվան հաջորդող երկրորդ ամսվա առաջին օրը։  2021թ. սեպտեմբերի 30-ի դրությամբ Համաձայնագիրն ուժի մեջ չի մտել:  2021թ. սեպտեմբերի 30-ի դրությամբ Համաձայնագիրը ստորագրած Կողմերից միայն Բելառուսի Հանրապետության կողմից են իրականացվել Համաձայնագրի ուժի մեջ մտնելու համար անհրաժեշտ ներպետական ընթացակարգերը:  2019 թվականի հոկտեմբերի 1-ին ստորագրված «Եվրասիական տնտեսական միության և նրա անդամ պետությունների, մի կողմից, և Սինգապուրի Հանրապետության, մյուս կողմից, միջև ազատ առևտրի մասին» համաձայնագրի վավերացումը կամ հաստատումը Հայաստանի Հանրապետության վարած արտաքին քաղաքականության առումով նպատակահարմար է։ | **Ընդունվել է** | |
| 2․ ՀՀ Պետական գույքի կառավարման կոմիտե | | 20․10․2021թ․ |
| N 01/12․7/7584-2021 |
| Ի պատասխան ՀՀ էկոնոմիկայի նախարարության 2021 թվականի հոկտեմբերի 11-ի թիվ 06/14763-2021 գրության և ի կատարումն ՀՀ վարչապետի 2019 թվականի ապրիլի 17-ի թիվ 02/06.5/18499-2019 հանձնարարականի՝ հայտնում ենք, որ «Եվրասիական տնտեսական միության և նրա անդամ պետությունների՝ մի կողմից, և Սինգապուրի Հանրապետության՝ մյուս կողմից, միջև ազատ առևտրի մասին» համաձայնագրով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | **Ընդունվել է** | |
| 3. ՀՀ ֆինանսների նախարարություն | | 03․11.2021թ. |
| N 01/5-1/17868-2021 |
| Միջազգային պայմանագրերի մասին 2018 թվականի մարտի 23-ի թիվ ՀՕ-213-Ն ՀՀ օրենքի 11-րդ հոդվածի համաձայն՝ կից Ձեզ ենք ներկայացնում 2019 թվականի հոկտեմբերի 1-ին ստորագրված «Եվրասիական տնտեսական միության և նրա անդամ պետությունների՝ մի կողմից, և Սինգապուրի Հանրապետության՝ մյուս կողմից, միջև ազատ առևտրի մասին» համաձայնագրի վերաբերյալ եզրակացությունը:  ԵԶՐԱԿԱՑՈՒԹՅՈՒՆ  *«Եվրասիական տնտեսական միության և նրա անդամ պետությունների՝ մի կողմից, և Սինգապուրի Հանրապետության՝ մյուս կողմից, միջև ազատ առևտրի մասին» համաձայնագրում Հայաստանի Հանրապետության համար ֆինանսական պարտավորություններ նախատեսող դրույթների առկայության մասին*    «Եվրասիական տնտեսական միության և նրա անդամ պետությունների՝ մի կողմից, և Սինգապուրի Հանրապետության՝ մյուս կողմից, միջև ազատ առևտրի մասին» համաձայնագրում (այսուհետ՝ Համաձայնագիր) Հայաստանի Հանրապետության համար ֆինանսական պարտավորություններ նախատեսող, այդ թվում՝ ծախսերի ավելացման հանգեցնող դրույթներ առկա չեն:  Միաժամանակ հաշվի առնելով այն, որ Համաձայնագրով կողմերը պարտավորվում են չկիրառել մաքսատուրքեր Համաձայնագրի հավելվածներով նախատեսված ապրանքների նկատմամբ՝ գտնում ենք, որ Համաձայնագրի ընդունումը կարող է հանգեցնել ՀՀ պետական բյուջեի եկամուտների նվազեցման: | **Ընդունվել է** | |
| 4. ՀՀ արդարադատության նախարարություն | | 17․11․2021թ. |
| N 03/14․2/36081-2021 |
| Ի պատասխան Ձեր 2021թ. հոկտեմբերի 11-ի թիվ 06/14763-2021 գրության և առաջնորդվելով Միջազգային պայմանագրերի մասին օրենքի 11-րդ հոդվածի դրույթներով՝ ներկայացնում եմ 2019 թվականի հոկտեմբերի 1-ին ստորագրված «Եվրասիական տնտեսական միության և նրա անդամ պետությունների՝ մի կողմից, և Սինգապուրի Հանրապետության՝ մյուս կողմից, միջև ազատ առևտրի մասին» համաձայնագրում (այսուհետ՝ Համաձայնագիր) Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմերի, ինչպես նաև Համաձայնագիրը վավերացման ենթակա դարձնող հիմքերի առկայության մասին ՀՀ արդարադատության նախարարության եզրակացությունը:  **ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**  **ԵԶՐԱԿԱՑՈՒԹՅՈՒՆԸ**  **«ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ԵՎ ՆՐԱ ԱՆԴԱՄ**  **ՊԵՏՈՒԹՅՈՒՆՆԵՐԻ՝ ՄԻ ԿՈՂՄԻՑ, ԵՎ ՍԻՆԳԱՊՈՒՐԻ ՀԱՆՐԱՊԵՏՈՒԹՅԱՆ՝**  **ՄՅՈՒՍ ԿՈՂՄԻՑ, ՄԻՋԵՎ ԱԶԱՏ ԱՌԵՎՏՐԻ ՄԱՍԻՆ» ՀԱՄԱՁԱՅՆԱԳՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻՆ ՀԱԿԱՍՈՂ, ՕՐԵՆՔԻ ՓՈՓՈԽՈՒԹՅՈՒՆ ԿԱՄ ՆՈՐ ՕՐԵՆՔԻ ԸՆԴՈՒՆՈՒՄ ՆԱԽԱՏԵՍՈՂ ՆՈՐՄԵՐԻ, ԻՆՉՊԵՍ ՆԱԵՎ ՀԱՄԱՁԱՅՆԱԳԻՐԸ ՎԱՎԵՐԱՑՄԱՆ ԵՆԹԱԿԱ ԴԱՐՁՆՈՂ ՀԻՄՔԵՐԻ ԱՌԿԱՅՈՒԹՅԱՆ ՄԱՍԻՆ**  Համաձայնագիրը չի պարունակում Հայաստանի Հանրապետության օրենքին հակասող և նոր օրենքի ընդունում նախատեսող նորմեր, սակայն, դրանում առկա է օրենքի փոփոխություն նախատեսող դրույթ:  Մասնավորապես, Նախագծի 8.9-րդ հոդվածի 2-րդ մասով նախատեսվում է, որ սելեկցիոնների թույտվությունը, ի թիվ այլոց, պահանջվում է պահվանվող սորտի սերմնանյութը ցանելու և առևտրայի նպատակներով բազմացնելու համար պիտանի վիճակին հասցնելու համար։  Սելեկցիոն նվաճման նկատմամբ գործողությունների ցանկը, որոնց համար անհրաժեշտ է ստանալ թույտվություն, սահմանված է «Սելեկցիոն նվաճումների պահպանության մասին» ՀՀ օրենքի 13-րդ հոդվածի 1-ին մասով, որը չի պարունակում Նախագծի 8.9-րդ հոդվածի 2-րդ մասի բ) կետով սահմանված գործողությունը։  Միաժամանակ հայտնում ենք, որ Համաձայնագիրը ենթակա է վավերացման ՀՀ Սահմանադրության 116-րդ հոդվածի 1-ին մասի 5-րդ կետի և «Միջազգային պայմանագրերի մասին» օրենքի 10-րդ հոդվածի 2-րդ մասի 5-րդ կետի դրույթների հիմքերով, իսկ ֆինանսական կամ գույքային պարտավորություններ նախատեսելու դեպքում՝ նաև ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերի դրույթների հիմքերով: | **Ընդունվել է** | |